# name
Presentació de llibre: Dret parlamentari de Catalunya, de Joan Ridao [vídeo]

# metadata.dc.description.abstract[].value
Joan Ridao Martín, autor de l'obra, és professor de Dret Constitucional a la Universitat de Barcelona. Ha estat lletrat major del Parlament de Catalunya, membre del Consell de Garanties Estatutàries de Catalunya, de la Comissió Bilateral Generalitat-Estat, de la Comissió Mixta de Transferències Estat-Generalitat i del Consell d'Impuls i Seguiment del Desplegament Estatutari.

En el llarg camí del Dret Públic de Catalunya per tractar d’assolir la deguda completesa a nivell doctrinal hi mancava una obra general de referència en el camp del Dret Parlamentari. El llibre Dret Parlamentari de Catalunya escrit per Joan Ridao és la contribució que calia per satisfer aquesta necessitat. I ho és per diversos motius. […]. En primer lloc, per la exhaustivitat del seu contingut. El volum que el lector té a les seves mans no només inclou el temes clàssics del Dret Parlamentari, des de les fonts a l’exercici de les diverses funcions del Parlament passant per l’estatut dels diputats i l’organització i el funcionament de la Cambra, sinó que el tractament de totes aquestes qüestions es fa situat en el context polític i institucional determinat per la Constitució espanyola de 1978 i l’Estatut d’Autonomia de Catalunya de 2006 i per l’evolució històrica dels règims parlamentaris en el seu conjunt. A més l’estudi es caracteritza també per l’examen amb detall de totes les previsions normatives del Reglament del Parlament, de les altres lleis que contribueixen a la configuració del Dret Parlamentari de Catalunya i de les resolucions del Tribunal Constitucional i de la justícia ordinària que hi incideixen. En segon lloc, per l’anàlisi jurídica rigorosa i per la vocació de reflexió doctrinal. Així, metodològicament el text parteix sempre de les disposicions normatives i de les resolucions jurisdiccionals per tal de descobrir i exposar el sentit de les prescripcions jurídiques. […] La publicació incorpora una dimensió doctrinal amb consideracions crítiques sobre el marc de regulació, la pràctica institucional i la jurisprudència constitucional i ordinària que en ocasions porten a la formulació d’algunes propostes de modificació normativa o de revisió jurisdiccional. En tercer lloc, per la utilitat a una pluralitat de destinataris. Si als dos anteriors trets característics s’hi afegeix que l’obra està escrita amb claredat expositiva es pot afirmar que ha de ser una eina de treball molt valuosa per a diputats, càrrecs polítics, funcionaris parlamentaris, personal de l’Administració i estudiants i professors de carreres universitàries com Dret i Ciències Polítiques.

# metadata.dc.identifier.citation[].value
Ridao, Joan, 2025. Dret parlamentari de Catalunya. Barcelona: Atelier llibres jurídics. ISBN 9791387543938.

# metadata.dc.rights[].value
cc-by (c) Universitat de Barcelona. CRAI, 2025

# metadata.dc.subject.other[].value
Universitat de Barcelona. CRAI Biblioteca de Dret

# metadata.dc.title[].value
Presentació de llibre: Dret parlamentari de Catalunya, de Joan Ridao [vídeo]